Na temelju članka 26. Zakona o muzejima ( N.N. 61/18 ) i članka 33. Statuta Muzeja grada Kaštela, Upravno vijeće Muzeja grada Kaštela raspisuje

**N A T J E Č A J**

**za imenovanje ravnatelja/ice Muzeja grada Kaštela**

Za ravnatelja/icu Muzeja može biti imenovana osoba:

- na temelju četverogodišnjeg programa rada,

- koja ima završen sveučilišni diplomski studij ili integrirani preddiplomski i diplomski sveučilišni studij ili specijalistički diplomski stručni studij ili s njim izjednačen studij, najmanje pet godina rada u muzeju ili najmanje deset godina rada u kulturi, znanosti ili obrazovanju,

- i koja se odlikuje stručnim, radnim i organizacijskim sposobnostima.

Uz prijavu na natječaj kandidati su dužni priložiti:

– životopis;

- presliku domovnice i osobne iskaznice;

- dokaz o stručnoj spremi ( preslika diplome );

-potvrdu HZMO-a o radnom stažu (ne stariju od 30 dana, izvornik);

-uvjerenje nadležnog suda da se protiv kandidata ne vodi kazneni postupak (ne starije od 6 mjeseci, izvornik);

-prijedlog četverogodišnjeg programa rada i razvoja Muzeja.

Ravnatelj/ica se imenuje na 4 godine i može biti ponovno imenovan/a.

Na natječaj se mogu javiti osobe oba spola.

Rok za podnošenje prijave je 15 dana od dana objave natječaja.

Pismene prijave s potrebnom dokumentacijom se podnose u zatvorenoj omotnici s naznakom „Natječaj za ravnatelja/icu-NE OTVARAJ “ putem pošte na adresu: Muzej grada Kaštela, Upravno vijeće, Lušiško Brce 5, 21 215 Kaštel Lukšić.

Nepotpune i nepravodobne prijave neće se razmatrati.

O rezultatima natječaja kandidati/kinje će biti obaviješteni u roku od 45 dana od dana isteka roka za podnošenje prijava.

Predsjednica Upravnog vijeća

Muzeja grada Kaštela

Mirjana Jurić, mag.nov.